लोकपाल बिल पर नर्मी बरतने के मूड में नहीं है तृणमूल  
तृणमूल कांग्रेस ने लोकायुक्त के प्रावधानों पर किसी भी समझौते से इनकार करते हुए कहा कि सरकार को राज्यसभा में वोटिंग का सामना करना चाहिए था।
तृणमूल कांग्रेस ने लोकपाल बिल में लोकायुक्त के प्रावधानों पर किसी भी प्रकार के समझौते से साफ इनकार किया है। इसके साथ ही तृणमूल कांग्रेस ने कहा है कि सरकार को बिल पर राज्यसभा में वोटिंग का सामना करना चाहिए था।

	तृणमूल कांग्रेस के महासचिव और सांसद मुकुल रॉय ने कहा कि उनकी पार्टी संविधान के संघीय ढांचे से कोई समझौता नहीं करेगी और सरकार को उनकी ओर से पेश संशोधन को मानना होगा।

	इससे पहले, गृहमंत्री पी चिदंबरम ने कहा था कि लोकायुक्त के प्रावधान को पूरी तरह से खत्म करने की मांग को पूरा करना आसान नहीं होगा और सरकार सिर्फ एक या दो संशोधनों को स्वीकार कर सकती है।